એર પોલ્યુશન છેલ્લા બે દાયકાથી વિશ્વ માટે ચિંતાનો વિષય બન્યો છે અને ભારતમાં જ એર પોલ્યુશનનાં કારણે વર્ષે પાંચ લાખ લોકોનાં મરણ થાય છે. વિશ્વનાં સૌથી વધુ પ્રદૂષિત એવા ૨૦ શહેરોમાં દિલ્હી ૧૧માં સ્થાને છે. એર પોલ્યુશનની સમસ્યાને અત્યારથી જ નાથવા માટે અમદાવાદ મ્યુનિ.કોર્પોરેશન, ઇન્ડિયન ઇન્સ્ટિટયૂટ ઓફ પબ્લિક હેલ્થ ગાંધીનગર, નેચરલ રિસોર્સ ડિફેન્સ કાઉન્સિલ અને ઇન્ડિયન ઇન્સ્ટિૂયુટ ઓફ ટ્રોપીકલ મિટિરિયોલોજી વગેરે સંસ્થાઓનાં સહયોગથી યોજાયેલાં બે દિવસીય સેમિનારનાં સમાપન પ્રસંગે મેયર ગૌતમ શાહે જણાવ્યું હતું કે, હીટવેવ એકશન પ્લાન તથા ગ્રીન એકશન પ્લાનનાં અમલમાં નોંધપાત્ર કામગીરી કરી મરણાંક ઘટાડવામાં અમદાવાદે સફળતા મેળવી છે તે જ રીતે એર પોલ્યુશનને ઘટાડવા માટે પણ અનેક પ્રકારે પગલાં લેવામાં પણ અગ્રેસર રહી દેશનાં અન્ય શહેરોને ઉદાહરણ પૂરૂ પાડશે.